Na temelju članaka 54. Zakona o upravljanju nekretninama i pokretninama u vlasništvu Republike Hrvatske (»Narodne novine«, broj 155/23), članka 46. Statuta Općine Gundinci (»Službeni vjesnik Brodsko posavske županije «, broj 14/21) i Strategije upravljanja nekretninama i pokretninama u vlasništvu Općine Gundinci za razdoblje od 2026. do 2035. godine (»Službeni glasnik Općine Gundinci«, broj 6/25) , Općinski načelnik Općine Gundinci dana 22. srpnja 2026. godine, donosi
ODLUKU
O DONOŠENJU GODIŠNJEG PLANA UPRAVLJANJA NEKRETNINAMA I POKRETNINAMA U VLASNIŠTVU
OPĆINE GUNDINCI ZA 2027. GODINU
I.
Ovom Odlukom donosi se Godišnji plan upravljanja nekretninama i pokretninama u vlasništvu Općine Gundinci za 2027. godinu kojim se određuju: 
· kratkoročni ciljevi i smjernice upravljanja nekretninama i pokretninama Općine Gundinci,
· provedbene mjere u svrhu provođenja Strategije,
· detaljna analiza stanja upravljanja pojedinim oblicima imovine u vlasništvu Općine Gundinci,
· godišnji planovi upravljanja pojedinim oblicima imovine u vlasništvu Općine Gundinci.
II.
Izvješće o provedbi Godišnjeg plana upravljanja nekretninama i pokretninama izrađuje se do 30. rujna tekuće godine za prethodnu godinu.
III.
Ova Odluka stupa na snagu danom objave u »Službenom glasniku Općine Gundinci«, a objavit će se i na službenoj stranici Općine i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13, 85/15, 69/22).

